पीएम ने जताई उम्मीद, फलदायी होगा बजट सत्र  
प्रधानमंत्री मनमोहन सिंह ने सोमवार को शुरू हो रहे बजट सत्र के ठीक एक दिन पूर्व रविवार को उम्मीद जताई कि संसद का बजट सत्र फलदायी होगा।
प्रधानमंत्री मनमोहन सिंह ने सोमवार को शुरू हो रहे बजट सत्र के ठीक एक दिन पूर्व रविवार को उम्मीद जताई कि संसद का बजट सत्र फलदायी होगा।   प्रधानमंत्री ने संवाददताओं के साथ बातचीत में कहा कि उन्हें पूरी आशा है कि बजट सत्र सुचारु रूप से चलेगा और फलदायी होगा।   ज्ञात हो कि संसद का पूरा शीतकालीन सत्र 2जी स्पेक्ट्रम आवंट में हुई अनियमितता की जांच के लिए संयुक्त संसदीय समिति (जेपीसी) गठित करने की विपक्ष की मांग की भेट चढ़ गया था।   सरकार ने हालांकि पहले ही कह दिया था कि बुधवार को जेपीसी के बारे में अपना रुख स्पष्ट कर देगी। फिर भी विपक्ष को इस मुद्दे पर राय में लेने के लिए मीरा कुमार ने सत्र से ठीक एक दिन पहले सर्वदलीय बैठक बुलाई है।   बैठक में क्या कुछ हुआ इस बारे में आधिकारिक विवरण अभी सामने नहीं आ पाया है, लेकिन सूत्रों की मानें तो बैठक में जेपीसी के प्रारूप पर चर्चा हुई है। प्रधानमंत्री का यह बयान भी इसी ओर संकेत देता है।